Tuija Brax
Tuija Kaarina Brax (sündinud 6. jaanuaril 1965 Helsingis) on Soome poliitik. Ta oli justiitsminister aprillist 2007 kuni juunini 2011, alguses Matti Vahnase valitsuses ja juunist 2010 kuni juunini 2011 Mari Kiviniemi valitsuses. Ta on Rohelise Liidu esindajana Eduskunna liige alates 1995. aastast. Tuija Brax on hariduselt jurist. Tema eriala on inimõigused ja keskkonnaõigus. Ta on abielus Antti Braxiga ja neil on kaks last.